Sügispealinn
Eesti sügispealinn on aunimetus, mida on Narva kandnud 1999. aastal ning igal aastal alates 2009. aastast. Seda tiitlit kannab Narva 20. septembrist kuni astronoomilise talve alguseni 21. detsembril. "Sügispealinna tiitel kohustab Narvat hoidma sügistorme mõõdukad, saatma rändlinnud teele ja kindlustama linnakülalistele hea meeleolu." Varem on tehtud ettepanekud anda sügispealinna tiitel Rakverele (aastal 2002) ja Tartule (aastal 2006).